کەسایەتی

کەسایەتی بریتییە لە کۆمەڵێک شێواز ( جۆری ) ڕەفتاری، مەعریفی و سۆزداریی پێکەوەبەستراو کە گونجانی بێهاوتای کەسێک لەگەڵ ژیاندا پێکدەهێنن.  ئەم شێوازە پێکەوەبەستراوانە تا ڕادەیەک جێگیرن، بەڵام دەکرێت لە درێژخایەندا بگۆڕێن،  بەهۆی ئەزموون و پرۆسەکانی پێگەیشتنەوە، بەتایبەتی بە لەئەستۆگرتنی ڕۆڵە کۆمەڵایەتییەکانی وەک کرێکار یان دایک و باوک. جیاوازییەکانی کەسایەتی بەهێزترین پێشبینیکەرن بۆ نزیکەی هەموو دەرەنجامە سەرەکییەکانی ژیان، لە سەرکەوتن و ڕەزامەندی لە خوێندن، کار و پەیوەندییەکانەوە بگرە تا تەندروستیی دەروونی و جەستەیی و خۆشگوزەرانی و تەمەندرێژی.

هەرچەندە پێناسەیەکی یەکگرتوو بۆ کەسایەتی نییە، بەڵام زۆربەی تیۆرییەکان جەخت لەسەر پاڵنەر و کارلێکە دەروونییەکانی مرۆڤ لەگەڵ ژینگەکەیدا دەکەنەوە. تیۆرییەکانی کەسایەتی کە لەسەر بنەمای خەسڵەتەکان داڕێژراون، وەک ئەوانەی لەلایەن ڕایمۆند کاتێلەوە پێناسە کراون، کەسایەتی وەک ئەو خەسڵەتانە پێناسە دەکەن کە پێشبینیی ڕەفتاری تاکەکەس دەکەن. لەلایەکی دیکەوە، ئەو ڕێبازانەی زیاتر پشت بە ڕەفتار دەبەستن، کەسایەتی لە ڕێگەی فێربوون و خووەکانەوە پێناسە دەکەن. سەرەڕای ئەوەش، زۆربەی تیۆرییەکان کەسایەتی بە شتێکی تا ڕادەیەک جێگیر دادەنێن.

 سەرچاوەکان 

پۆل:گەشەکردنی مرۆڤ
پۆل:کەسایەتی
پۆل:ڕاگرتنی شێوازی سەرچاوەی ١: ئەوانی تر